GiliGold/VAD_KnessetCorpus huggingface dataset:
משה שרוני: החלטה מפורשת.
דוד טל: אני החלטתי פה אחד, לפי הפה שלי.
דוד טל: כבל, אתה רוצה לומר משהו?
קריאה: צריך להגיע עוד אחד.
דוד טל: חבר הכנסת מולה?
שלמה מולה: אני מצטרף לדברים שלך, חזקה עליי להתנגד.
שלמה מולה: אבל אני דווקא רוצה לנצל את ההזדמנות לפנות למנכ"ל משרד התשתיות.
שלמה מולה: אני רוצה לקרוא לו ולבקש ממנו אפילו קריאה אישית: שחברת החשמל תפסיק להפלות את עולי אתיופיה ואת המגזר הערבי במכוון בקליטת העובדים הקבועים.
שלמה מולה: יש מסורת שכל שנתיים וחצי-שלוש וחצי שנים מפטרים את העובדים יוצאי אתיופיה במיוחד.
שלמה מולה: פניתי אליך, פניתי למנכ"ל חברת החשמל, ליושב ראש חברת החשמל - -
דוד טל: חבר הכנסת טיבי הגיש הצעת חוק בנושא הזה.
שלמה מולה: אפילו משרד ראש הממשלה נרתמו כדי להציל עובד אחד, ואפילו הם לא הצליחו.
משה שרוני: חברת חשמל יותר חזקה מראש הממשלה.
שלמה מולה: אני אומר לך שיום אחד שאנחנו - - - שהחברה הזאת מפלה אנשים לפי צבע, גזע, מין ולאום – תאמין לי יהיה יותר גרוע.
דוד טל: יותר על-פי הצבע.
נאדיה חילו: אפילו הצבע שלי- - -
יואל חסון: מה את מדברת עלייך?
יואל חסון: אני חלקי חילוף של מולה, אותי לא מקבלים לחברת חשמל.
נאדיה חילו: - - - כל פעם כשאני באה לבקש משהו יש לו כאב בטן.
דוד טל: אדוני המנכ"ל, אתה רוצה להתייחס לטענה הקשה הזאת שעלתה פה?
יואל חסון: שאגב, גורמת לנו לחשוב פעמיים על אופי הצבעתנו.
דוד טל: אני מציע שאסגור את הדיון בוועדה?
יואל חסון: עדיין לא.
חזי קוגלר: היינו בדיון לפני שבועיים בוועדת החקירה הפרלמנטרית לעניין שילוב- -
דוד טל: ערבים.
דוד טל: חזי קוגלר: - - הסקטור הלא יהודי גם במשרדי הממשלה וגם בחברות הממשלתיות שאנחנו אחראים עליהם.
דוד טל: אכן, מצד אחד אנחנו הצבענו על התקדמות מסוימת, במיוחד במשרד שלנו שאנחנו עומדים ביעדים שהמדינה קבעה.
דוד טל: השאיפה שלנו להגיע גם מעבר לכך, וכך אנחנו פועלים.
דוד טל: גם קיבלנו אינפורמציה על מאגרים של אנשים שנוכל לפנות אליהם שלפחות לי לא ידוע עליהם קודם לכן.
דוד טל: הבאנו את מנכ"ל חברת החשמל שהוא אמנם מנכ"ל חדש יחסית, ואת מה שהיה בעבר אני לא חושב שאפשר לזקוף לחובתו, ואני יודע שהוא פועל לתיקון המצב הזה.
דוד טל: אנחנו עומדים מאחורי זה.
דוד טל: השר פנה אל החברה מספר פעמים, קיים מספר דיונים; אנחנו מקיימים מעקבים אחר הנושא, והדרישה החד-משמעית של השר היא לשלב בחברה אוכלוסיות כך שזה ישקף את האוכלוסייה בכללותה.
שלמה מולה: אפילו אחרי שקולטים אותם שנה-שנתיים מחליפים אותם.
שלמה מולה: אני קיבלתי עכשיו מכתב שבחור שעבד 10 שנים - -
דוד טל: הבעיה היא של 10 שנים, זה לא רק אתיופים.
דוד טל: 10 שנים זה כל מיני אנשים שעובדים בחברה.
דוד טל: אני מבין שאם אחרי 5 שנים החברה החליטה שיש כאלה טובים יותר שמכניסים אותם למסלול הרגיל של עובדי החברה ולא טובים מפטרים- -
משה שרוני: אל תהיה לז'ר, למה אחרי 5 שנים?
דוד טל: אולי גם אחרי - - -
משה שרוני: לא, לא, 15 שנים.
דוד טל: אבל אחרי 10 שנים החברה לא יודעת מי טוב או לא טוב?
דוד טל: אחרי 10 שנים מפטרים מסות שלמות ומקבלים כל מיני אנשים אחרים?
שלמה מולה: תדע לך, שהפיטורים הללו אינם בלתי חוקיים.
שלמה מולה: אני לא יודע למה אנחנו לא הולכים לבג"ץ.
שלמה מולה: לא יכול להיות, זה סותר את חוק כבוד האדם וחירותו בכלל.
דוד טל: סליחה שאני קוטע אותך, מולה.
דוד טל: אדוני המנכ"ל, אנחנו כבר נכנסים לתחום של ישיבת נשיאות הכנסת.
דוד טל: תעשה מאמץ להביא עוד מישהו כדי שנוכל לסיים את העניין כי אחרת נצטרך לפזר את הישיבה.
נאדיה חילו: אולי אני רק אעדכן עד שה"מישהו" הזה יימצא.
משה שרוני: עוד שניים.
שלמה מולה: עוד אחד.
דוד טל: עוד אחד.
נאדיה חילו: אמנם היה דיון, והמנכ"ל אמר שעל-פי הסכמים חתומים שנחתמו מזמן יש שתי תחנות שמפטרים חלק מהעובדים: 10 שנים ו-5 שנים.
נאדיה חילו: הוא אמר שזה כאילו הסכם.
נאדיה חילו: אז הייתה טענה נגדית שלפיה, הם מפטרים וגם מקבלים, אז למה לא להכניס אותם לחלק השני- -
דוד טל: בפרט אם הם עובדים טובים.
נאדיה חילו: - - אם הם טובים.
נאדיה חילו: אז עלה רעיון, שלדעתי, גם הוועדה מאמצת אותו, ואני מציעה שגם אתם תאמצו אותו.
נאדיה חילו: היועצת המשפטית של הכנסת, נורית- -
משה שרוני: אל תזכירי אותה.
נאדיה חילו: - -שהשתתפה, אמרה שתחת המטריה של ייצוג הולם ומדיניות של קליטת עובדים שהממשלה נוקטת אותה גם היום, אפשר להשתמש בסעיף הזה ובקו הזה של המדיניות כדי לנטרל אם יש סעיף כזה ולתת את האפשרות לא לפטר.
נאדיה חילו: זה נלקח בחשבון לבדיקה.
נאדיה חילו: זה היה בישיבה האחרונה על הנושא הזה ספציפית.
דוד טל: אנחנו נמתין עוד 4 דקות, ואם לא, אני אפזר את הישיבה ואקבע זמן אחר להצבעה.
דוד טל: חשבתי שפואד שולט במשרד יותר טוב.
יואל חסון: תעשה הצבעה ישר.
משה שרוני: תביאו עוד אחד.
דוד טל: אם כך, אנחנו עוברים לנושא הראשון: בקשת הממשלה להקדמת הדיון בהצעות החוק הבאות לפני הקריאה הראשונה: הצעת חוק משק החשמל (תיקון מס' 8), התשס"ח-2008.
דוד טל: מי בעד לפטור את הצעת החוק הזאת?
דוד טל: בעד – פה אחד; נגד – אין; נמנעים – אין.
דוד טל: ולא תישמע הטענה שאנחנו לא מאשרים את זה אם זה יגיע יום אחד לפני כן.
יואל חסון: אדוני היושב ראש, אני מבקש רביזיה.
דוד טל: הנושא השני: הצעת חוק שירות ביטחון (תיקון מס' 7 והוראת שעה)(שירות במשטרה ושירות מוכר)(תיקון מס' 9), התשס"ח-2008.
דוד טל: בעד – רוב; נגד – 1; אין נמנעים.
יואל חסון: אני מבקש רביזיה.
דוד טל: הצעת חוק שירות ביטחון (הוראת שעה) (הצבת יוצאי צבא בשירות בתי-הסוהר) (תיקון מס' 2), התשס"ח-2008.
דוד טל: בעד – רוב; נגד – 1; נמנעים – אין.
יואל חסון: רביזיה.
דוד טל: נצביע על שלוש הרביזיות שביקש חבר הכנסת חסון.
דוד טל: מי בעד קבלת הרביזיה?
דוד טל: בעד – אין; נגד – רוב; נמנעים – אין.
דוד טל: הרביזיות נדחו.
דוד טל: אשר על כן לממשלה יש פטור מחובת הנחה לשלושת החוקים הללו לפני הקריאה הראשונה.
דוד טל: על סדר יומנו מספר נושאים, הנושא הראשון קביעת מסגרת הדיון להצעות להביע אימון בממשלה.
דוד טל: האם מקובל כדרכנו בקודש שלוש דקות, עשר דקות בהצעות אימון לממשלה, מי בעד ירים את ידו?
דוד טל: הצבעה בעד – רוב נגד – אין נמנעים – אין סדר הדיון אושר
דוד טל: אושר סדר הדיון.
דוד טל: רביזיה על קביעת ועדות לדיון בהצעות חוק
דוד טל: הנושא הבא, קביעת ועדות לדיון בהצעות חוק, נתבקשתי על ידי יושב ראש הקואליציה, השר העתידי לקליטה עלייה, שטרם ההצבעה נאפשר לראש העיר מר אכרם חסון לומר כמה דברים.
דוד טל: חבר כנסת מולה הגיש בקשה לרביזיה.
דוד טל: מר חסון בבקשה.
22151: אדוני היושב ראש, חברי כנסת נכבדים, באתי לכאן אחרי שישבתי עם ידידי יו"ר הקואליציה אלי אפללו וביקשתי ממנו שסיעת קדימה תוריד את הרביזיה, אנחנו מעוניינים בפירוק האיחוד, זו הייתה דעתי וכתבתי אותה לכל חברי הכנסת במשך 4.5 שנים.
22151: לעניות דעתי האיחוד הזה הוא טעות מיסודו מהתחלה, בלי תכנית בלי אפשרות לתת שירותים טובים יותר לאוכלוסיה, מי ששילם את המחיר זה רק ראש העיר, על חשבוני האישי, על חשבון משפחתי וזמני הפרטי.
22151: עד היום אני מתעסק עם חובות עבר.
22151: התושבים לא קיבלו שום שירותים, לדוגמה, עיר עם 26,000 תושבים, אין לה תחנת מד"א שזה דבר מינימאלי לתת לאוכלוסייה בשביל להתפתח.
22151: להוסיף על כך שעד היום אנחנו מקבלים את השירותים שלנו במרחק 25 ק"מ מעיר הכרמל, בתוך חיפה.
22151: כל משרדי הממשלה נשארו בחיפה, כל ההבטחות שהיו לפני האיחוד, שאני התנגדתי לו גם לפני שקם, לא התקיימו, לצערי הרב לא שמעו בקולי.
22151: אנחנו ממשיכים לסבול, האיחוד הזה הביא רק לקיצוצים וצמצומים ושלא יטעו חברי הכנסת, ראש העיר קיים את כל בקשות משרד האוצר ומשרד הפנים.
22151: פיטרתי 40% מכוח האדם של שתי המועצות הקודמות.
22151: הורדתי את השכר מ- 46% - - -
שלי יחימוביץ': איזה אנשים פיטרת?
שלי יחימוביץ': איזה סוג של עובדים?
22151: פיטרתי עובדים בכירים ועובדים זוטרים רגילים כדי לעשות את תכנית ההבראה.
22151: למשל עובדי הניקיון, היום, בעיר של 15,000 דונם ישנם שני עובדי ניקיון.
22151: בעיר אין ציוד כדי להחזיק אותה או לקדם אותה.
22151: קיבלתי אותה כשמשרד הפנים הצהיר על שתי המועצות הקודמות כחדלות פירעון, פושטות רגל.
דוד טל: לשאלתה של חברת הכנסת יחימוביץ איזה עובדים פיטרת אמרת זוטרים ובכירים, מי מהבכירים?
22151: פיטרתי מזכיר עיר, גזבר עיר, פיטרתי יועץ משפטי.
22151: אני עומד מתחת לכוח האדם וכפי שאמרתי הורדתי את השכר מ- 46% ל- 26%, שאין לו אח ורע במדינת ישראל באף רשות מקומית.
22151: הממסד, באמצעות הממשלות, לא עמד בהתחייבות שהתחייב שר האוצר ביבי נתניהו ושר הפנים שהיה משינוי וכל ההבטחות נשארו על הנייר.
22151: מי ששילם את המחיר זה אני.
22151: נוסיף על כך, במקום להרחיב את העיר, באים להפקיע לה אדמות בהר שוקף ובמקומות אחרים.
22151: לכן, אחרי שידידי אלי אפללו סייר בעיר וראה מקרוב את הדברים, מה עשינו ולמה החלק השני לא מתבצע באמצעות הממשלה, חברי אלי אפללו באמצעות כל חברי קדימה הגיעו להסכמה שהם מורידים את הרביזיה, אנחנו מעבירים את החוק קדימה כדי לפרק אתה איחוד הזה, על פי בקשתי לפני 4.5 שנים, לפני האיחוד, אחרי האיחוד וגם היום.
22151: אני מבקש שהעסק הזה ילך כמה שיותר מהר ואני מקווה שהפירוק לא יהיה כמו האיחוד, שהאנשים לא ישלמו מחיר פעמיים, אני מקווה שהפירוק ייעשה בצורה מסודרת, עניינית, שגם האוכלוסייה לא תשלם מחיר כבד.
דוד טל: ציינת את חברי הטובים מקדימה ואני רוצה לומר שהתחייבתי ל חברת הכנסת זהבה גלאון בזמנו שנביא את זה לדיון כדי להוריד את זה ואני שמח שיש לכם תמימות דעים בין השמאל למרכז.
אחמד טיבי: רק זהבה גלאון דברה אתך?
דוד טל: גם נדיה חילו דברה אתי.
יואל חסון: גם אני דיברתי.
מוחמד ברכה: אני לא דיברתי
דוד טל: הנוהג הוא שאנחנו עוברים להצבעה, לפנים משורת הדין, יו"ר הקואליציה בבקשה.
אלי אפללו: אני לא רוצה להוסיף הרבה על מה שאמר ראש העיר אכרם חסון חברי, הוא הראה לי במקצת את הצרות שיש באיחוד הזה הוא שכנע אותי ואת קדימה במלוא מובן המילה ואני יודע שחברים אחרים רצו בזה, הוא הפעיל את כל הלחץ שלו וראיתי במו עיני שאפילו לפנות אשפה הוא לא יכול כי אין לו תקציב.
אחמד טיבי: הקלפי מחוץ לאולם.
איתן כבל: השתכנענו כבר קודם, בואו נצביע.
אלי אפללו: כל אחד רוצה לעשות קצת פוליטיקה, אני לא מדבר על פוליטיקה כי הלכתי לראות את זה במו עיני.
אלי אפללו: אנחנו מסירים את הרביזיה.
דוד טל: אחרי חבר הכנסת אפללו ידבר חבר הכנסת מולה.
דוד טל: לפני שידבר חבר הכנסת מולה אני רוצה להבהיר שהתקבלה החלטה בוועדה הזו להעביר את הצעת החוק לו והגנת הסביבה, חבר הכנסת מולה ביקש רביזיה.
דוד טל: יש שתי אפשרויות כרגע, אם חבר הכנסת מולה מושך את הרביזיה אנחנו לא מצביעים על שום דבר, אם חבר הכנסת עומד על דעתו, ורוצה שהרביזיה תהיה, נצטרך להצביע מחדש.
שלמה מולה: אדוני היושב ראש חברי הכנסת, אני רוצה להגיד שהופעלו עלי לחצים אף לחצים אישיים.
דוד טל: כולל איומים?
שלמה מולה: כולל איומים.
שלמה מולה: אני מבקש מחברי הכנסת, לא צריך לאיים, אפשר לדבר, גם כשאיימו עלי ואני מסמיק אי אפשר לראות עלי כי אני שחור...
גדעון סער: אני דורש ועדת בדיקה ממשלתית לבדוק את האיומים על חבר הכנסת מולה.
דוד טל: לא ביקשת ועדת בדיקה כשאמרתי שאיימו עלי.
שלמה מולה: אני הבטחתי, גם לך וגם לחברים שפנו אלי, ברגע שהנושא יעלה לדיון, אני לא יודע מה תהיה מדת הקואליציה, אני אסיר את הרביזיה ולכן אני מסיר את הרביזיה.
דוד טל: אם אדוני מסיר את הרביזיה זה מייתר את כל שאר הדברים.
דוד טל: זה הולך לאן שהוועדה החליטה בדיון הקודם, לו והגנת הסביבה.
דוד טל: אם כך, גם ההצעה הזו וגם ההצעה של חברי הכנסת ויורם מרציאנו יעברו אותו דבר, אנחנו עוברים לנושא הבא.
דוד טל: הצעת חוק בדבר הגדלת מספר סגנים ליושב ראש הכנסת – הכנה לקריאה ראשונה מטעם הוועדה
דוד טל: הנושא הבא הצעת חוק בדבר הגדלת מספר סגנים ליושב ראש הכנסת –הכנה לקריאה ראשונה מטעם הוועדה.
דוד טל: בזמנו, כשהייתה הוועדה המסדרת, הוחלט לתת ייצוג לערבים, הגם שעל פי המספר של כל מפלגה בנפרד לא היה מגיע להם, חשבה יושבת ראש הכנסת שנכון וראוי לתת לערבים ייצוג בתפקיד סגן יושב ראש הכנסת והוחלט שלאחר מחצית הקדנציה תהיה רוטציה בין האיחוד הלאומי לבין הערבים.
דוד טל: נוצר מצב שחבר הכנסת אחמד טיבי יושב כסגן יושב ראש הכנסת ואנחנו צריכים למלא את חובתנו כלפי האיחוד הלאומי.
דוד טל: אשר על כן, כדי לקיים את חובתנו, היות ויש חוק שקובע שמספר סגני יושבי ראש הכנסת יהיו שבעה ולא יותר, אנחנו מגישים הצעת חוק של הוועדה, הוראת שעה בלבד, בגלל המצב שנוצר, כדי לאפשר קיום הבטחה והסיכום שהיה עם האיחוד הלאומי, רק לקדנציה הזו אני מקווה, יהיו שמונה סגני יושבי ראש הכנסת.
נסים זאב: מה עם גיל שהתפצלה?
דוד טל: אם אדוני יעלה את השאלה לסדר היום אני אדון בזה.
איתן כבל: אתה יכול להסביר את החלוקה של הסגנים?
דוד טל: מזכיר הכנסת יסביר מי כיום משמש כסגן יושב ראש הכנסת מאיזה מפלגה.
אייל ינון: כיום משמשים שבעה סגנים בנשיאות הכנסת, עתניאל שנלר מקדימה, אמנון כהן מש"ס, יצחק זיו מהגמלאים, קולט אביטל מסיעת העבודה, דוד רותם מישראל ביתנו, יולי אדלשטיין מהליכוד ואחמד טיבי מהסיעות הערביות.
זהבה גלאון: כיוון שעושים שידוד מערכות, בזמנו כשנתנו סגן לסיעת גיל זה היה כי הם היו שבעה מנדטים, עכשיו הם נותרו ארבעה, עם כל הכבוד אנחנו חמישה לכן מגיע למרצ גם.
דוד טל: גברתי צודקת, עניתי על אותה שאלה של חבר הכנסת נסים זאב, אם תבקשי להעלות א הנושא לדיון אני מוכן לדון בזה.
דוד טל: כרגע עומד על סדר היום רק הוספת סגן אחד.
זהבה גלאון: למען הסר ספק אין לי עניין להיות סגנית.
דוד טל: אכרם חסון, אם לא ברכתי אותך עדיין, אז מברוכ.
דוד טל: חבר הכנסת שרוני בבקשה.
משה שרוני: אני חושב שמיותר לבקש להגדיל את זה, היות וסיעת גיל הצטמצמה לארבע צריך לקחת את התפקיד הזה ולתת לאיחוד הלאומי.
דוד טל: רעיון טוב.
מוחמד ברכה: על מנת להבהיר את הדברים, הרוטציה במחצית הקדנציה צריכה להתבצע בין חבר הכנסת טיבי לבין האיחוד הלאומי מפד"ל ואז הייתה הצעה להוסיף בהוראת שעה סגן נוסף, זה מה שעומד על הפרק עכשיו.
מוחמד ברכה: זה הסיכום שהיה בוועדה המסדרת על דעת כל הסיעות ללא יוצא מהכלל והייתה הודעה על כך במליאת הכנסת.
מוחמד ברכה: זאת אומרת שחלק בלתי נפרד מהחלטה של בחירת הסגנים היה גם הנושא הזה לכן אני רוצה לברך על העמידה בהתחייבות שהייתה.
דוד טל: אתה מוכן שנעבור להצבעה לקריאה ראשונה?
מוחמד ברכה: כן, אני חושב שאין הרבה מקום לדיונים כי זו התחייבות במליאת הכנסת.
גדעון סער: אני רוצה לאמץ את כיוון דבריו של חבר הכנסת ברכה, הדברים ברורים ואני מציע שאף אחד לא יעשה את החשבונות שלו על הגב של סיעת איחוד לאומי-מפדל.
גדעון סער: יש סיבות שונות, אני לא רוצה להיכנס להיסטורי, מי שמכיר יודע שסיעת גיל קבלה את מקומה בנשיאות על חשבון סיעת קדימה, לבד מכך, כאשר נפרדות סיעות, הן צריכות לחלק ביניהם את הרכוש באיזשהו אופן, הרכוש בוועדות ובתפקידים האחרים בכנסת.
גדעון סער: אם החלוקה כפי שבוצעה אינה משביעת רצון לדעת אחד משני הצדדים, זה בודאי לא צריך לבוא לעכב את הנושא של איחוד לאומי מפד"ל.
גדעון סער: ההצעה מדתית במובן הזה שזו הוראת שעה, ואני מציע שזו תהיה הוראת שעה על מנת לחזור בתום תקופת כהונת הכנסת הזו למספר שקבוע היום בחוק.
נסים זאב: אני רוצה להעלות הצעה, צריך לבטל את המגבלה הזו ולתת ליושבת ראש הכנסת להחליט.
זהבה גלאון: מה עוד היא תחליט?
דוד טל: בזמני היו גם 13, ו- 14 סגני יושבי ראש הכנסת.
נסים זאב: בנוסף, צריך להיות מינימום שני חברים בסיעה, לא יכולה להיות סיעה של שלושה וארבעה שמלכתחילה יקבלו סגן יושב ראש.
נסים זאב: אם אנחנו נלך עם שני הקריטריונים האלה נוכל לצעוד לכל אורך הדרך, פעם יהיו תשעה פעם יהיו שמונה ופעם שבעה, למה צריך להגביל את זה?
דוד טל: ופעם עם עשרים.
דוד טל: לפי החשבון הזה אני צריך לתת גם למרצ וגם ליהדות התורה ואולי לסיעת גיל הצעירה.
דוד טל: אני קורא את הצעת החוק.
דוד טל: הצעת חוק הכנסת (מספר סגני יושבי ראש הכנסת בתקופת כהונתה של הכנסת ה-17), התשס"ח-2008.
דוד טל: הוראה מיוחדת לתקופת כהונתה של הכנסת השבע עשרה.
דוד טל: על אף הוראת סעיף 10 לחוק הכנסת, התשנ"ד-1994, החל מיום תחילתו של חוק זה ועד תום תקופת כהונתה של הכנסת השבע עשרה, מספר הסגנים של של יושבת ראש הכנסת לא יעלה על שמונה.
דוד טל: את דברי ההסבר אתם מכירים, אני מעלה את זה להצבעה.
דוד טל: מי בעד הצעת החוק ירים את ידו?
דוד טל: הצבעה בעד-רוב נגד – אין נמנעים – אין הצעת החוק עברה בקריאה ראשונה.
דוד טל: הצעת החוק עברה ותונח על שולחן הכנסת לקריאה ראשונה.
דוד טל: נעשה את זה מהר ככל שניתן כדי לעמוד בהתחייבות שלנו לאיחוד הלאומי.
מוחמד ברכה: אמרת משפט שאני חייב לחזור עליו - על מנת לעמוד בהתחייבות לאיחוד הלאומי, ההתחייבות לאיחוד הלאומי זו הרוטציה בין חבר הכנסת טיבי לאיחוד הלאומי, כדי לעמוד בהתחייבות שיהיה סגן ערבי.
דוד טל: אמרתי את מה שאמרתי, דברי ברורים ואם לא כל אחד יפרש את זה כהבנתו.
דוד טל: אני עובר לנושא הבא.
דוד טל: קביעת ועדה לדיון בהצעת חוק שירות ביטחון (הוראת שעה) (הצבת יוצאי צבא בשירות בתי הסוהר)(תיקון מס' 2), התשס"ח-2008 - (מ/394).
דוד טל: הנושא הבא, קביעת ועדה לדיון בהצעת חוק שירות ביטחון (הוראת שעה) (הצבת יוצאי צבא בשירות בתי הסוהר)(תיקון מס' 2), התשס"ח-2008 (מ/394), לשם הכנתה לקריאה שנייה ושלישית.
דוד טל: המלצת הלשכה המשפטית, בהתאם לתקנון היא ועדת חוץ וביטחון, נשמעה הצעה להעביר את ההצעה לו והגנת הסביבה, יושב ראש ועדת חוץ וביטחון מבקש להעביר את הצעת החוק אליו.
דוד טל: בעד ועדת חוץ וביטחון – 6 בעד והגנת הסביבה – 4 נמנעים – אין הצעת החוק תעבור לדיון בוועדת חוץ וביטחון
נסים זאב: מה לגבי יושב ראש ועדת הכספים?
נסים זאב: הבנתי שזה בא היום לדיון.
דוד טל: לא הבנת טוב, כשזה יהיה על סדר היום אדוני יראה את זה, היום אולי נכניס רק נושא אחד שלא הופיע על סדר היום.
נסים זאב: אז מי אמר לרדיו שהיום יש דיון?
נסים זאב: פניית חבר הכנסת משה שרוני בדבר עיכוב הדיון בו בהצעת חוק הביטוח הלאומי (תיקון – הגדלת קצבת זקנה ושאירים), התשס"ז-2007.
דוד טל: הנושא הבא, פניית חבר הכנסת משה שרוני בדבר עיכוב הדיון בו בהצעת חוק הביטוח הלאומי (תיקון – הגדלת קצבת זקנה ושאירים), התשס"ז-2007.
דוד טל: חבר הכנסת שרוני בבקשה, לאחר מכן חבר הכנסת גלנטי יאמר את דברו ולאחר מכן היועצת המשפטית תאמר מה התקנון אומר.
משה שרוני: אני חושב שזו תעודת עניות לכנסת ישראל שיש יושב ראש ועדה שמושך חוק ומחזיק אותו כדבר פרטי שלו.
משה שרוני: היה צריך להביא את זה לדיון בוועדה והוועדה תחליט, לא היושב ראש, זו לא האחוזה הפרטית שלו.
משה שרוני: כל הנושא הזה צריך להיות פעם אחת ברור לכל יושבי ראש הוועדות שהם צריכים להתנהג על פי התקנון.
יצחק גלנטי: עם כל הרצון הטוב לקדם את הצעת החוק שחבר הכנסת שרוני מדבר עליה, הייתי אומר קודם כל שהעומס על ועדת העובדה והרווחה הוא רב ביותר, יש הצעות חוק רבות שעומדות בוועדה זמן רב ולא עולות לדיון ולא מגיעות לכלל לדיון.
יצחק גלנטי: אני מנסה לקדם את הצעות החוק למיניהם על פי פחות או יותר סדר ההגשות.
יצחק גלנטי: יחד עם זה אני חייב לציין שמעבר להצעת החוק שבה אנחנו דנים, ישנן עוד הצעות חוק דומות להצעה זו ובמשך הזמן שנמצא בידי אני מנסה להגיע לכלל שיתוף פעולה עם הגורמים הרלוונטיים, גם בכנסת וגם בממשלה על מנת לקדם את ההצעות כך שיהיה ניתן להגיע לכלל הסכמות מרביות.
יצחק גלנטי: לאור זאת, טרם הגענו בוועדה למצב בו אני יכול להעלות את ההצעה, מה שמקובל לקרוא לה הצעת החוק של שרוני, זה לא בדיוק כך אבל לא משנה, טרם הגעתי למצב שאני יכול להעלות אותה לדיון.
דוד טל: גברתי היועצת המשפטית, אני במקש התייחסויות גם לגבי התקנון, ולאחר מכן אומר כמה מילים בנושא אל עף שאני שחושב שאני צריך להימנע מזה.
ארבל אסטרחן: ממכתבו של חבר הכנסת שרוני אני מבינה שמדובר בהצעת חוק שהוועדה סיימה את הכנתה, אישרה אותה, החזירה לוועדה לפי סעיף 124 וכעת נדרשת לדון באישורה או באי אישורה.
ארבל אסטרחן: התקנון אינו מאפשר לוועדה לא לדון בהצעת חוק שעברה אליה.
ארבל אסטרחן: ועדה יכולה להחליט שהיא מאשרת את הצעת החוק להבאתה להצבעה במליאה או מציעה לכנסת להסיר אותה מסדר היום, אבל היא לא יכולה לא לאשר הצעה.
ארבל אסטרחן: התקנון מדבר על תקופה של שלושה חודשים על תקופה של ששה חודשים שאחריהן יכול חבר כנסת לפנות לוועדת הכנסת ולבקש את התערבותה וועדת הכנסת יכולה או לקצוב לוועדה זמן נוסף או להעביר לוועדה אחרת, שזה דבר קיצוני כשמדובר בהצעה שברור איזה ועדה מוסמכת לדון בה, אבל ועדת הכנסת מוסמכת לעשות את זה.
ארבל אסטרחן: לצערנו הוועדות עמוסות ויש לא מעט ועדות שיש בהן חוקים מעבר לתקופה שקובע התקנון, אבל במקרים בהם סבור חבר הכנסת המציע שהצעת החוק נתקעת בוועדה לא מסיבה עניינית הוא בהחלט יכול לפנות לוועדת הכנסת והיא מוסמכת לפעול כפי שאמרתי.
ארבל אסטרחן: יש עוד סעיף שאני יכולה להזכיר, סעיף 138 לתקנון שאומר שוועדה לא תכין לקריאה ראשונה הצעת חוק של יושב ראש הוועדה כל עוד מצוין על סדר יומה הצעת חוק אחרת שהדיון בה לא הסתיים ועברו ששה חודשים או יותר מיום שהועברה אליה, אלא בהסכמת אותו חבר כנסת.
ארבל אסטרחן: אני מבינה שבוועדת העבודה יש את הצעת החוק של יושב ראש הוועדה, שגם עוסקת באותו נושא.
יצחק גלנטי: וגם היא לא עולה.
דוד טל: חבר הכנסת גלנטי, הערתי את תשומת לבך בדברים אחרים ואני אומר למען הגילוי הנאות, כולל בהצעת החוק שלי, שנתקעה אצלך ולא בגלל שאתה עמוס בעבודה אלא בגלל שכך אמר לך יושב ראש הקואליציה, בגלל שכך אמר לך ראש הממשלה וזה דבר שלא ייעשה.
דוד טל: כל הסיפור הוא על הצעת חוק שעברה פה אחד בוועדה שלך לקריאה שנייה ושלישית.
יצחק גלנטי: אני מוחה בתוקף על מה שאתה אומר.
דוד טל: אל תמחה, אני מדייק, אני עוד אומר בלשון המעטה את הדברים.
דוד טל: אתה תוקע ותקעת את הצעת החוק כחמישה חודשים, כל הסיפור לרביזיה.
דוד טל: וכשכבר קבעת רביזיה, באותו יום שהייתה צריכה להיות הרביזיה, שעה לפני כן אתה מושך את הצעת החוק.
דוד טל: ראשי ועדות לא נוהגים כך.
דוד טל: אתה צריך להיות ישר עם עצמך, ישר עם הוועדה, לשמור על כבודה של הוועדה, לשמור על הכבוד שלך.
דוד טל: תביא את זה לוועדה, הוועדה תקבל-תקבל, הוועדה תדחה-תדחה.
דוד טל: יש הרבה דברים שאני מביא לסדר היום שלא מקובלים עלי, אבל החברים דנים ומחליטים כך או אחרת.
יצחק גלנטי: תודה על הטפת המוסר.
יצחק זיו: היה נושא ואתה מכניס נושא נוסף.
דוד טל: זה בדיוק אותו נושא, אני רוצה להראות שהדברים מתנהלים לא נכון בצורה סדרתית.
דוד טל: אני חושב שאנחנו צריכים לקצוב פרק זמן של שבוע ימים להביא את הנושא, צריך להביא את זה לאישור ודיון ולהעלות בחזרה למליאה.
דוד טל: אם אין הצעה אחרת אני מבקש להצביע עבור ההצעה שלי.
יצחק גלנטי: אני מצטער, זה לא הולך ככה, אתה שואל אם אין הצעה אחרת ולא מאפשר לומר אותה.
דוד טל: אדוני רוצה הצעה אחרת?
דוד טל: כמה אדוני רוצה?
דוד טל: מה ההצעה שלך?
יצחק גלנטי: היות ואני לא מגיע לדון בהצעה הזו תעביר לוועדה אחרת.
דוד טל: הוועדה הזו לא רוצתה להשתמש בכלים שנתונים לה להעביר לוועדה אחרת, אני חושב שנכון שהיא תהיה בוועדה שלך משום שזו האכסניה הנכונה.
יצחק גלנטי: אני לא יודע אם אתה יכול לאלץ יושב ראש ועדה לקיים דיון.
דוד טל: אני יכול.
דוד טל: ההצעה שלי היא שבמקום שהוועדה תוציא את הצעת החוק מוועדת העבודה ותעביר לוועדה אחרת, אני חושב שהאכסניה הנכונה היא שם אבל אנחנו יכולים להשתמש בתקנון שמאפשר לנו לקבוע ליושב ראש הוועדה פרק זמן של שבוע ימים ובפרק הזמן הזה הוא צריך להביא את זה, זה כמו רביזיה, להביא להצביע לאשר, לאחר מכן יעלו את זה לכנסת.
נסים זאב: מכיוון שאדוני היושב ראש אמר באופן הברור ביותר ולא השאיר לנו ספקות שאכן היושב ראש מעכב על פי הוראה שקיבל מיושב ראש הקואליציה או ממישהו אחר.
דוד טל: ציינתי את זה לגבי הצעת החוק שלי, אני לא יודע לגבי הצעת החוק הזו.
נסים זאב: אני מבין שמה שכבודו אמר בעניין שלו זה כדי שנחשוב.
נסים זאב: לכן אני אומר שאין מנוס, זה צריך להיות בוועד הכספים, שם אני בטוח שינהלו את זה כמו שצריך.
דוד טל: אני חושב שהאכסניה הנכונה היא ועדת העבודה, הנושא שייך לוועדת העבודה.
נסים זאב: אחרי שפסלת אותו אתה לא יכול להשאיר את התיק אצלו, אם הוא מנהל את זה בזדון הוא לא ראוי לנהל את זה.
דוד טל: אנחנו יכולים לקבוע לו שיעלה את הנושא הזה תוך שבוע ימים.
דוד טל: אין כאן פסילה אישית.
איתן כבל: בנושא של עיכוב עסקנו לפני עשר דקות, עיכוב של קואליציה שרצתה לעכב חוק כזה או אחר.
איתן כבל: אני לא אוהב את זה, זה חרב פיפיות שפעם זה טובה לצד אחד ופעם טובה לצד אחר.
דוד טל: אנחנו מדברים פה על פרק זמן שעובר לפי מה שכתוב בתקנון.
איתן כבל: אני מנסה לבוא ממקום אחר, אני לא מנסה מעמיד את זה עכשיו מולך אלא אני רוצה לומר שיכול והיה שהצעת החוק שנדונה, לגבי עוספייה ודליית אל כרמל, בעוד שבוע כבר לא הייתה לה משמעות כיוון שאנחנו מסיימים את כנס הקיץ בעוד כשבועיים והמשמעות היא שלנובמבר זה לא יהיה טוב מבחינת הליכי הבחירות.
איתן כבל: לכן אני אומר שכל אחד תופס את זה כל פעם בתור שלו.
איתן כבל: אני מתנגד לשיטות האלה.
איתן כבל: יש מליאה, מי שרוצה לנצח שישיג רוב בתוך המליאה או בתוך הקואליציה שלו, זו כוונתי.
איתן כבל: לכן אתמוך בדעתך מתוך כוונה שאתה לא תעשה את זה.
דוד טל: אני אסביר לך גם יותר מאוחר עד כמה לא עשיתי את זה, עשיתי הכול על פי בקשתך ובקשתו של חבר הכנסת אפללו, וגם לא דחיתי את זה מעבר לזמן המותר לי בחוק.
יצחק גלנטי: אני מבקש התייעצות סיעתית.
דוד טל: אני נותן לך חצי דקה.
יצחק גלנטי: אתה מפעיל את הסמכות שלך בצורה לא ישרה ולא הוגנת.
יצחק גלנטי: זו כפיה לא מקובלת.
דוד טל: אנחנו מעלים את זה להצבעה מי בעד לקבל את הצעתי שיושב ראש הוועדה, תוך פרק זמן של שבוע ימים יעלה את הצעת החוק של חבר הכנסת שרוני.
דוד טל: בעד – 7 נגד – 1 נמנעים-2 הבקשה אושרה.
דוד טל: חבר הכנסת גלנטי, ועדת הכנסת מורה לך להעלות את הצעת החוק הזו תוך פרק זמן של שבוע.
דוד טל: שונות.
דוד טל: כם אני רוצה להעלות נושא נוסף.
דוד טל: קיבלתי בקשה מיושבת ראש הכנסת שביום שני, י"ח בתמוז עתיד לבקר בכנסת ראש ממשלת בריטניה מר גורדון בראון והוא מבקש לשאת דברים בפני המליאה.
דוד טל: במסגרת החלטות ועדת הכנסת בעניין רשות הדיבור לאורחים במליאת הכנסת, מבקשת יושבת ראש הכנסת את אישורה של הוועדה על כך, שראש ממשלת בריטניה ישא דברים במליאת הכנסת במועד זה.
שלי יחימוביץ': מה זו האינפלציה הזו של נואמים בכנסת, אנחנו אולם אירועים?
שלי יחימוביץ': על פי הפרוטוקול רק נשיאים נואמים.
דוד טל: אבל אנחנו יכולים לאשר גם ראשי ממשלות, כמו את אנגלה מרקל.
גדעון סער: בגלל ההערה של חברת הכנסת יחמוביץ אני רוצה לומר לפרוטוקול שבריטניה היא מהמדינות החשובות בעולם, חברה במועצת הביטחון של האו"ם, מהידידות הגדולות ביותר של ישראל.
אורי אריאל: אבל שלי מבקשת שהמלכה תבוא.
משה שרוני: שלי מבקשת שהנסיך יבוא.
אורי אריאל: נתפשר על הארי פוטר.
גדעון סער: כשהמלכה תבוא לא יהיה סימן שאלה לגבי זכותה או רשותה לדבר במליאה.
גדעון סער: אנחנו ככנסת פעלנו גם במקרה של הקנצלרית מרקל לפי אותו נוהל, דהיינו שוועדת הכנסת נותנת אתה אישור במקום שבאופן פורמאלי הנואם הוא לא ראש מדינה.
גדעון סער: אף על פי שזה קצת דומה למצב אצלנו מכיוון שאצלנו הנשיא הוא באופן פורמאלי ראש מדינה אבל הסמכויות האקזקיוטיביות נמצאות אצל ראש הממשלה.
גדעון סער: לכן, לפי דעתי זה יהיה לכבודה של הכנסת אם ראש ממשלת בריטניה ישא דברים במליאת הכנסת.
דוד טל: אותי שכנעת.
נסים זאב: אני רוצה להתייחס לשני דברים, זה שזו בקשה של יושבת ראש הכנסת לגבי ראש ממשלת בריטניה זה בודאי דבר מכובד, השאלה אם חברי הכנסת אכן יהיו ביום ראשון.
דוד טל: זה ביום שני, יום של כנסת.
נסים זאב: דבר נוסף, אני מבקש להגביל את הדוברים בזמן.
דוד טל: אומר לי מזכיר הכנסת שמגבילים.
גדעון סער: אני לא מכיר הוראה שאפשר להגביל ראש ממשלה.
דוד טל: זה נושא עקרוני, אתה יכול להעלות את הנושא לדיון ואולי נקבע מוסכמות אחרות, בינתיים המצב נשאר כפי שהוא.
שלי יחימוביץ': חבר הכנסת סער שכנע גם אותי, כמובן שאני לא רוצה לעשות מהלך שיפגע חלילה ביחסי ישראל-בריטניה אבל יש לי תחושה לא נוחה שאנחנו נדרשים לאשר את הדברים האלה שהם מחוץ לפרוטוקול לעיתים תכופות ושהכנסת הופכת קצת למקום של מופעי ראווה, אולי קצת יתר על המידה.
דוד טל: זה בגלל 60 שנות למדינה, זו נקודת זמן שכולם נקבצו ובאו וזו קצת בעיה להגיד לאחד כן ולאחד לא.
נסים זאב: אני מבקש שלא יהיה אי אימון באותו יום.
גדעון סער: מי שרוצה בכבודה וביקרה של הכנסת להפוך את הכנסת לבמה המרכזית בדיון הציבורי, בודאי ישמח שהנאום המרכזי, ולפי מיטב ידיעתי גם היחידי, שראש ממשלת בריטניה ישא כאשר הוא נמצא בארץ, יהיה מעל דוכן הכנסת ולא מעל במות אחרות.